laion/Wikipedia-Exotic huggingface dataset:
אפקט מנדלה

אפקט מנדלה (באנגלית: Mandela Effect) היא תופעה של בעיית זיכרון קולקטיבית, כאשר לחלק נרחב מהאוכלוסייה יש זיכרון כוזב של אותו אירוע או פרט שלא התרחשו במציאות. התופעה נקראת על שמו של נלסון מנדלה, פעיל זכויות האדם ונשיא דרום אפריקה לשעבר, שנאסר לאחר שהואשם בפעילות חבלנית ובקשירת קשר נגד השלטון. רבים ברחבי העולם זכרו כי מנדלה מת בכלא ביוהנסבורג בשנות השמונים, ואף טענו כי צפו בקליפים מההלוויה, כאשר למעשה, מנדלה מת ב-2013 לאחר אשפוזים תכופים כתוצאה מזיהום בריאות. מי שטבעה את המונח "אפקט מנדלה" היא הסופרת והחוקרת פיונה ברום, לאחר שהייתה חלק מהאנשים הרבים שזכרו בטעות שמנדלה מת בשנות השמונים. ישנם מספר הסברים מדעיים לתופעה, שאינם סותרים אחד את השני. בין הבולטים שבהם: כדור שלג: אחד מההסברים הפשוטים לתופעה, היא שהדברים התפשטו מפה לאוזן, בצורה בה אדם הטעה את חברו בשגגה, עד שהטעות הפכה למציאות עבור חלקים גדולים בציבור. בעיית זיכרון: לפי הסבר זה, מדובר בשילוב בין זיכרונות שהתערבבו יחדיו, דימויים שנכנסו לתרבות הפופ והאפילו על חומרי המקור, והשלמות קלות שהמוח עושה מבלי שנשים לב. הסבר זה מצביע גם על הצורה בה החברה האנושית זוכרת דברים ועל הקלות בה ניתן לתעתע במוח האנושי. חוסר התמצאות: לפי הסבר זה, כל האירועים המסווגים תחת "אפקט מנדלה" עוסקים בפרטים שהציבור הרחב לא התעניין בהם ברצינות קודם לכן, והאינטואיציה מילאה את החסר. טענה זו מתבססת על כך שלעולם לא יהיו אנשים שעוסקים בתחום מסוים וסובלים מאפקט זה בתחומם. הסבר זה מבליט את העובדה שכל הפרטים המוצגים כ"אפקט מנדלה" הם שוליים, חסרי משמעות, והגיוני שבני אדם ישכחו או יתבלבלו בהם לאחר הרבה שנים[דרוש מקור]. הצפה של מידע רב בעידן הדיגיטלי, ויכולת התפוצה המהירה והרחבה ברשתות החברתיות באחד מפרקי הסדרה "תיקים באפלה" מגדיר מאלדר את אפקט מנדלה כך: "להיות בעל זיכרון אחד או יותר שאינם תואמים את הזיכרונות של כולם, וגם לא את העובדות". האתר המקורי של פיונה ברום, אפקט מנדלה. אסור לפספס‏, אי.טי, פורסט גאמפ ודארת' וויידר לא אמרו את מה שאתם זוכרים שהם אמרו, באתר וואלה, 26 ביוני 2017 Hundreds 'remember' Nelson Mandela dying in the 1980s: Inside the Mandela Effect, TimesLIVE (ב־) מת נלסון מנדלה, נשיא דרום אפריקה לשעבר ומוביל המאבק באפרטהייד, באתר הארץ, 5 בדצמבר 2013 The Mandela Effect and False Memories, Cleveland Clinic, ‏2022-05-31 (באנגלית אמריקאית) סמדר כהן-טרקל, אפקט מנדלה: למה אנחנו זוכרים משהו שמעולם לא קרה?, באתר ynet, 28 בספטמבר 2022 The X-Files, The Mandela Effect, www.crystalinks.com
אליזבת פנייה

אליזבת מריה פנייה (באנגלית: Elizabeth Maria Peña‏; 23 בספטמבר 1959 – 14 באוקטובר 2014) הייתה שחקנית אמריקאית. ידועה בין היתר בשל השתתפותה בסרטי הקולנוע "נס ברחוב שמונה", "שעת שיא", "משפחת סופר-על" ו"סבתא". פנייה נולדה ב-23 בספטמבר 1959 באליזבת, ניו ג'רזי, בתם של מריו פנייה, שחקן, במאי, ותסריטאי שהיה מייסד שותף של אנסמבל התיאטרון הלטיני-אמריקאי, ואסטל מרגריטה (טוירק) פנייה, מנהלת אמנותית ומפיקה. היא ממוצא קובני ובילתה חלק מילדותה בקובה. בגיל 8, פנייה ומשפחתה עברו לגור בניו יורק. בשנת 1975, היא הייתה חברה מייסדת של הארגון ההיספני של שחקנים לטינים. ב-1977, היא סיימה את לימודי התיכון בבית הספר לאמניות הבמה בניו יורק. בין חבריה לכיתה היו וינג ריימס ואסאי מוראלס, אתם כיכבה ב"לה במבה" ו"רחובות של תקווה". ב-1979 הופיעה פנייה בסרט הבכורה שלה, "El Super", קומדיה על משפחת פליטים קובנית מהמעמד הבינוני-נמוך קובני המנסה להתרגל לחייהם החדשים במזרח הארלם". היא עבדה שוב עם במאי הסרט לאון איצ'סו בסרטו הבא, Crossover Dreams. משם המשיכה לסרטים מצליחים כמו "לה במבה", "חטיפה נעימה", "סולם יעקב", "כוכב בודד", "נס ברחוב שמונה" ו"שעת שיא". בשנת 2002, היא כיכבה בסדרת Showtime, רחובות של תקווה, בתפקיד טיה ביבי קורדס, בפרק "Justicia", אותו היא גם ביימה. היא דיבבה את תפקיד מיראז' בסרט המונפש של פיקסאר, "משפחת סופר-על". היא שיחקה בתפקידי כוכבת אורחת בסדרות מספ7ים ו"משפחה מודרנית". היא כיכבה בסיטקום משלה בשנת 1987, I Married Dora, ובסדרה זוכת השבחים אך קצרת החיים של ג'ון סיילס, "'Shannon's Deal" ‏(1989-1991). ב-1996, סיילס כתב וביים את סרט הבלשים, "כוכב בודד" ושוב ליהק אותה כשחקנית ראשית, תפקיד אשר זיכה אותה בפרסי אינדפנדנט ספיריט ובראבו לאותה השנה. פנייה נישאה לוויליאם סטפן קיבלר ב-1988, ומאוחר יותר הם התגרשו. ב-1994 היא נישאה להנס רולה, איתו היו לה שני ילדים. פנייה נפטרה ב-14 באוקטובר 2014 בלוס אנג'לס, קליפורניה בגיל 55, כתוצאה משחמת הכבד עקב צריכת אלכוהול, אשר בתורה גרמה לדימום בדרכי העיכול, הלם לבבי ודום לב. גופתה נשרפה. מדיה וקבצים בנושא אליזבת פנייה בוויקישיתוף אליזבת פנייה, במסד הנתונים הקולנועיים IMDb (באנגלית) אליזבת פנייה, באתר AllMovie (באנגלית) אליזבת פנייה, במסד הנתונים הקולנועיים KinoPoisk (ברוסית) אליזבת פנייה, באתר MusicBrainz (באנגלית) אליזבת פנייה, באתר "Find a Grave" (באנגלית) Elizabeth Pena Biography (1959–) Weinstein, Shelli (15 באוקטובר 2014). "Elizabeth Pena, co-star of 'Jacob's Ladder' and 'La Bamba,' dies at 55". Toronto Sun. {{cite web}}: (עזרה) Elizabeth Pena Dead: ‘Rush Hour’ Actress’ Death Shocks Fans Canby, Vincent (29 במרץ 1985). "'Crossover Dreams', with salsa beat". The New York Times. {{cite news}}: (עזרה) Woo, Elaine (16 באוקטובר 2014). "Elizabeth Peña dies at 55; actress in 'The Incredibles,' 'La Bamba'". Los Angeles Times. {{cite news}}: (עזרה) Robles, Mario-Francisco (15 באוקטובר 2014). "Breaking: Prolific Hispanic Actress Elizabeth Peña Has Passed Away". LatinoReview.com. {{cite web}}: (עזרה) Couch, Aaron; Barnes, Mike. "Actress Elizabeth Pena Dies at 55". The Hollywood Reporter. Maria Puente (23 באוקטובר 2014). "Alcoholism was a cause in Elizabeth Pena's death". USA TODAY. {{cite web}}: (עזרה) Elizabeth Peña. Find A Grave
רפלקס ההתיישרות של חתולים

רפלקס ההתיישרות של חתולים הוא רפלקס מולד של חתולים לכוון עצמם בעת נפילה כך שינחתו על הרגליים. הרפלקס מופיע בגיל 3–4 שבועות ומפותח לגמרי בגיל 6–7 שבועות. הוא מתאפשר בזכות גמישות ייחודית של עמוד השדרה ועצם בריח קטנה. החתול משתמש בתנועת הרגליים האחוריות שלו ובחוק שימור תנע זוויתי כדי לכוון את הנחיתה. על כן, גם חתולים ללא זנב מסוגלים לכך. החתול יודע את מצבו ההתחלתי בעזרת הראייה או מנגנון שיווי המשקל באוזנו הפנימית. אם רגליו לא פונות כלפי מטה הוא מקפל את רגליו הקדמיות ופורש את האחוריות. בכך נוצר הבדל בין מומנטי ההתמד של חצאי הגוף. החתול מנצל את גמישות עמוד השדרה כדי לסובב את חצי הגוף הקדמי ב-90° (במישור גלגול) ועקב שימור התנע הזוויתי חצי גופו האחורי מסתובב בכיוון הנגדי. לאור ההבדל במומנטי ההתמד, חצי הגוף האחורי מסתובב בכ-10°. בשלב הבא פורש החתול את רגליו הקדמיות ומקפל את האחוריות, הוא גורם לסיבוב של חצי הגוף האחורי בכיוון אליו סוֹבב קודם את הקדמי והחצי הקדמי מסתובב מעט בכיוון הנגדי כדי לשמר את התנע הזוויתי. בנוסף לרפלקס ההתיישרות לחתולים ישנן תכונות נוספות אשר מפחיתות את הנזק מנפילה: גודל קטן, מבנה עצמות קל ופרווה עבה, מפחיתים את מהירות הנפילה החופשית. בזמן נפילה, החתול מותח את גופו כדי להגדיל את הגרר. חתול עם איברים מתוחים יכול להגיע עד למהירות סופית של 97 קמ"ש בעוד שאדם יגיע למהירות סופית של 190 קמ"ש. לא אדם ולא חתול ישרדו נפילה כזאת. רפלקס ההתיישרות אינו מונע מוות או פגיעה כתוצאה מהנפילה, משום שככל שהנפילה היא ממקום גבוה יותר מהירות הפגיעה בקרקע היא גבוהה יותר, ומביאה לדימום פנימי או שבירת מפרקת, ומוות. פרדוקס החתול המרוח בחמאה מדיה וקבצים בנושא רפלקס ההתיישרות של חתולים בוויקישיתוף גיא רוזנצוויג, מדוע חתול נופל על הרגליים והאם זה קורה תמיד? יסכה, במדור "שאל את המומחה" באתר של מכון דוידסון לחינוך מדעי, 17 באפריל 2010 הטכניון, לא רק חתולים נופלים על הרגליים, באתר הידען שגיאות פרמטריות בתבנית:יוטיוב 'סוג: סרטון בערוץ SmarterEveryDay' אינו ערך חוקי Slow Motion Flipping Cat Physics, סרטון בערוץ SmarterEveryDay באתר יוטיוב (אורך: 6:25) (באנגלית) How do cats survive falls from great heights, bbc
בית ספר שדה אילת

בית ספר שדה אילת הוא בית ספר שדה הדרומי ביותר בישראל, המצוי באזור הדרומי ביותר של אילת, למרגלות הר צפחות ומול חוף אלמוג, על יד נקודת הסיום של שביל ישראל. בית הספר מציע טיולים מודרכים באזור הרי אילת, ולינה וחדר אוכל כשר למבקרים. בית הספר מוקף במועדוני צלילה ומולו נמצאת שמורת האלמוגים, והוא מציע טיולים, הדרכות וטיולי צלילה ושנירקול בנושא השונית והיצורים החיים בה. בית הספר מציע גם טיולים והדרכות באתרים בהרי אילת כמו הר צפחות, הקניון האדום, עין נטפים ועוד מסלולים באזור, ובערבה, בין השאר בחולות הערבה ובבקעת תמנע. מול בית הספר מצוי גם המצפה התת-ימי. בית הספר פועל לחינוך ושימור הטבע והמגוון הביולוגי של אילת והסביבה. בהרים שסביבו ניתן למצוא בעלי חיים כגון יעל נובי, דרבן מצוי, חרדון צב הדור, שפני סלע ועוד בעלי חיים. בית הספר מספק מקום לינה ושהייה למטיילים, ואף מוציא ומארגן מחנות וטיולים בשטח, ומבצעי ניקוי של הרי אילת וחופי אילת. בית ספר שדה אילת בחברה להגנת הטבע בית ספר שדה אילת, דף שער בספרייה הלאומית
שלישון (פירושונים)

האם התכוונתם ל... שלישון – תור בעידן הקנוזואיקון הכחדת קרטיקון-שלישון – שמה הקודם של הכחדת קרטיקון-פלאוגן, אירוע הכחדה המונית לפני 66 מיליון שנים טריולה – סימן מוזיקלי המגזר השלישוני: פעילות הספקת שירותים - בתאוריית שלושת המגזרים מבנה שלישוני – המבנה המרחבי של מקרומולקולה אחת המתקפלת במרחב מקור שלישוני – מקור מידע העושה שימוש במקור משני רפואה ראשונית, שניונית, שלישונית ורביעונית – רמות שונות של טיפול רפואי
יחסי ארצות הברית – המלדיביים

יחסי ארצות הברית–המלדיביים הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין רפובליקת המלדיביים. ארצות הברית מקיימת יחסים ידידותיים עם הרפובליקה המלדיבית. שגריר ארצות הברית ומספר בעלי תפקידים בשגרירות שבסרי לנקה הם מיופי כוח אף למלדיביים ואף מארגנים בה ביקורים תקופתיים. ארצות הברית תומכת בעצמאות המלדיביים ובשלמותה הטריטוריאלית, ואף אישרה בפומבי את התערבותה המיידית של הודו בשם ממשלת המלדיביים במהלך ניסיון ההפיכה בנובמבר 1988. גם ספינות חיל הים האמריקני עוגנות באופן קבוע במאלה בשנים האחרונות. המלדיביים תמכו גם הם בארצות הברית ובמאבקה נגד הטרור בשנים 2001–2002. תרומות ארצות הברית לפיתוח כלכלי במלדיביים נעשו בעיקר באמצעות תוכניות הארגון הבינלאומי. בעקבות הצונאמי בדצמבר 2004, חתמו ארצות הברית ומלדיבים על הסכם סיוע דו צדדי בסך 8.6 מיליון דולר לסיוע ושיקום.  סיוע זה יסייע בבנייה מחדש של נמלים, מערכות ביוב, מתקני ייצור חשמל ופיתוח יכולת ספיגת הסיוע במשרד האוצר.  כ-10 אזרחים אמריקנים הם תושבי המלדיביים; כ-5,000 אמריקנים מבקרים במלדיביים מדי שנה. תחומי העיסוק אשר בארצות הברית כוללים תיירות, בנייה, ייצור בגדים ואביזרים חשמליים.  יש מחסור בעובדים מקצועיים מיומנים, ויש לייבא את רוב העבודה התעשייתית מסרי לנקה או ממקומות אחרים. מישל ג'ייסון היא שגרירת ארצות הברית למלדיביים הנוכחית. שגרירות ארצות הברית הרלוונטית ממקומת בקולומבו, סרי לנקה. מדיה וקבצים בנושא יחסי ארצות הברית – המלדיביים בוויקישיתוף ההיסטוריה של יחסי ארצות-הברית–האיים המלדיביים השגרירות של רפובליקת המלדיביים לארצות הברית.
WWE 2K18

WWE 2K18 הוא משחק היאבקות מקצועית שיצא בשנת 2017 והופץ על ידי חברת 2K. במשחק יש מצבי משחק חדשים: Create-A-Match - הוא מצב המאפשר לשחקנים ליצור קרב עם התאמה אישית מצב כמו קרב בכלוב, קרב סולמות, קרב שולחנות ועוד. Road to Glory - מצב שבו לשחקן תהיה אפשרות להופיע ב-Hall of Fame. בונוס קורט אנגל - במשחק ישנו בונוס שבו ניתן לשחק את קורט אנגל מאז המשחק Smackdown vs. Raw 2007 יש שני מצבים הראשון הוא גרסת ה"American hero" והגרסה השנייה "wrestling machine". למשחק ישנו גם מנוע גרפי חדש שמשפר את האיכות כמו טקסטורות חדשות, אורות, מודלים למשחק יש גם שיפור בסאונד. המשחק זמין גם לפלטפורמות הנינטנדו סוויטץ' מאז המשחק WWE 13. ברקע של המשחק מופיע סת' רולינס. אתר האינטרנט הרשמי של WWE 2K18 (באנגלית) דף המשחק, באתר WWE.
דב שרירא

דב בֶּר שרירא (על פי רוב ד.ב. שרירא; 1905~ – 4 ביולי 1955, י"ד בתמוז תשט"ו) היה עורך ופעיל ציוני, מעורכי "דברי הכנסת". דב בר שרירא גדל בעיר וילנה. מנעוריו היה בין עסקניהם הפעילים של תנועות הנוער ותנועת העבודה הציונית בעירו, ומילא בה תפקיד של מזכיר ההסתדרות הציונית. בשנת 1926 עלה לארץ ישראל, ואחר כך נסע לפריז לסיים את השכלתו במשפטים. מילא תפקידים ארגוניים וציבוריים שונים בארץ. היה מזכיר "הסנה", מזכיר כללי של הוועדה המרכזית למשפחת החייל בוועד למען החייל, עורך "דברי הכנסת" עד 1954, ומתחילת שנה זו עבד בהוצאת עם עובד. היה מפעיליה של מפא"י, ועבד בעבודה גרפית במטה המפלגה. שרירא השתתף בכתבי עת שונים. ערך אלבום תצלומים בשם "מדן ועד באר שבע" (1940) וכן את הספר "שנה בישראל תש"ח–תש"ט: פרשת השנה בתמונות (עברית וצרפתית; תש"ט). בראשית שנת 1955 החל להוציא ירחון בנושאי ספרות וחברה בשם "אכסניה" (שפסק להופיע באותה שנה). היה מעורה בחוגי האמנים והסופרים. בבוקר מותו הגיע עם אחותו לבניין "תפארת" (שדרות רוטשילד 31 פינת רחוב אלנבי), משם התכוונו לנסוע במונית לביתה שבקריית חיים. הוא עלה לקומה הרביעית וקפץ ממנה מטה לפסאז'. היה בן 50 במותו. בדיקה רפואית שנערכה בו ימים אחדים קודם לכן, בעקבות ניסיון התאבדות בקפיצה למול מכונית מסחרית ברחוב מגוריו, שלמה המלך, שאירע בשבוע שלפני כן, העלתה כי הוא סובל מהפרעה נפשית וזקוק לטיפול. בתוך כך הוא התלונן בפני ידידו, אחיו של חבר הכנסת הרצל ברגר, כי התרשם שבמטה הבחירות של מפא"י חושדים בו ומנהלים חקירה נגדו; אולם בדיקה העלתה כי אין חקירה כזו, וכך נמסר לשרירא. דב שרירא היה רווק. הותיר אחות נשואה, פני דודסון. הוא נקבר בבית העלמין קריית שאול במעמד קהל רב, שכלל את יו"ר הכנסת יוסף שפרינצק, חברי כנסת, נציגי מוסדות ציבור ואנשי תיאטרון, ידידיו ומכריו. מ. ב., דב שרירא, דבר, 5 ביולי 1955 (נקרולוג) דב שרירא התאבד, למרחב, 5 ביולי 1955 ר. ב., דב שרירא, דבר, 3 באוגוסט 1955 (הספד) ראו דב שרירא התאבד, למרחב, 5 ביולי 1955; גורמי התאבדותו של דב שרירא, מעריב, 5 ביולי 1955; עובד מטה הבחירות של מפא"י התאבד, קול העם, 6 ביולי 1955; "הם איבדו אמונם בי, ולכן קצתי בחיי", הַבֹּקֶר, 6 ביולי 1955; ראשי מפא"י בהלוית ד. שרירא, חרות, 6 ביולי 1955. דב שרירא למנוחות, דבר, 6 ביולי 1955.
ג'ו תומאס (שחקן)

ג'וזף תומאס (באנגלית: Joseph Thomas; נולד ב-28 באוקטובר 1983) הוא שחקן אנגלי, המוכר בעיקר מהופעתו בתפקיד סיימון קופר בסיטקום של ערוץ E4 "קרועים" ובדמות קינגסלי אוון בדרמה הקומית של ערוץ 4 "Fresh Meat". תומאס נולד בצ'למספורד שבמחוז אסקס. יש לו שלושה אחים צעירים ממנו. הוא למד בבית הספר "King Edward VI Grammar School" בעיר. אחר כך למד היסטוריה בפמברוק קולג' באוניברסיטת קיימברידג'. תומאס היה חבר במועדון הדרמה של האוניברסיטה "פוטלייטס" יחד עם חברו לסדרה "קרועים" סיימון בירד. בירד ותומאס שימשו כנשיא וגזבר בפוטלייטס בשנים 2005 ו-2006.ד הוא סיים את לימודי התואר בהיסטוריה בשנת 2006. אחרי סיום הלימודים היה תומאס שותף לדירה עם בירד ועם בוגר פמברוק וחבר פוטלייס נוסף ג'וני סוויט. אחרי שנכנס לתחום המשחק בפוטלייטס, הופיע תומאס עם סטודנטים עמיתים מקייברידג' בפסטיבל הפרינג' באדינבורו בהפקה של המחזה "סוף טוב הכול טוב" בבימויו של דאנקן בארט. אחרי סיום הלימודים באוניברסיטה החל תומאס לשחק באופן מקצועי. תומאס הופיע בצמד יחד עם סוויט במופע בשם "The Jonny and Joe Show" שהועלה בפסטיבל הפרינג' של אדינבורו. הפריצה הגדולה של תומאס הייתה בתפקיד סיימון קופר בסדרה הקומית "קרועים", ובסרט הקולנוע שנעשה על פי הסדרה "קרועים: הסרט". יחד עם בירד ועם סוויט הם כתבו את התוכנית "Chickens", תוכנית מערכונים סאטירית על שלושה סרבני מצפון במלחמת העולם הראשונה. התוכנית הוצעה כחלק מהסדרה "Comedy Showcase". שידור הבכורה של הסדרה היה בספטמבר 2011, ואחר כך הוזמנה עונה מלאה. בהמשך כיכב תומאס בסיטקום "Fresh Meat" בתפקיד קינגסלי אוון. הוא גילם מורה למתמטיקה בפרק הראשון בעונה השנייה של הסדרה הקומית "שלישייה". ב-2017 החל תומאס לככב בסיטקום "White Gold" יחד עם ג'יימס באקלי, שכיכב לצדו בסדרה "קרועים". ב-2010 החל תומאס לצאת עם השחקנית האנה טוינטון. השניים התארסו בתחילת 2017. מדיה וקבצים בנושא ג'ו תומאס בוויקישיתוף ג'ו תומאס, במסד הנתונים הקולנועיים IMDb (באנגלית) ג'ו תומאס, באתר AllMovie (באנגלית) ג'ו תומאס, באתר Rotten Tomatoes (באנגלית) ג'ו תומאס, באתר MusicBrainz (באנגלית) Webb, Claire (9 באוקטובר 2012). "Fresh Meat: Joe Thomas – I was quite similar to Kingsley at university". Radio Times. {{cite web}}: (עזרה) "Footlights: Alumni 2000–2009". Cambridge Footlights. אורכב מ-המקור ב-27 בדצמבר 2013. {{cite web}}: (עזרה) "Chickens: What the Inbetweeners did next". guardian.co.uk. 29 באוגוסט 2011. {{cite news}}: (עזרה) "Association of Cambridge Theatre Societies". camdram.net. 2004-08-21. אורכב מ-המקור ב-2013-12-27. נבדק ב-2012-04-12. Webb, Claire (22 באוגוסט 2013). "Chickens: Inbetweeners Simon Bird and Joe Thomas on playing overgrown schoolboys – again". Radio Times. {{cite web}}: (עזרה) Jodie, Halford. "White Gold: Inbetweeners writer honours Essex roots". BBC News. "HubMesh - Hannah Tointon and Joe Thomas to marry". נבדק ב-2015-10-23. "The Inbetweeners' Simon and Tara are engaged in real life" (באנגלית בריטית). נבדק ב-2017-01-22.
ג'ו תומאס

האם התכוונתם ל... ג'ו תומאס (סקסופוניסט אלט) (אנ') – סקסופוניסט ג'אז ופזמונאי יליד אוקלהומה (1908–?) ג'ו תומאס (סקסופוניסט טנור) (אנ') – סקסופוניסט ג'אז יליד פנסילבניה (1909–1986) ג'ו תומאס (חצוצרן) (אנ') – חצוצרן ג'אז סווינג יליד מיזורי (1909–1984) ג'ו תומאס (קלרינטן) (אנ') – קלרינטן ג'אז מניו אורלינס (1902–1981) ג'ו תומאס (שחקן) – שחקן אנגלי (נולד ב-1983) ג'ו תומאס (מפיק) (אנ') – מפיק מוזיקלי ומפיק טלוויזיה אמריקני (נולד ב-1956/1957) ג'ו (זמר) (אנ') (ג'וזף לואיס תומאס) – זמר ומפיק תקליטים אמריקאי (נולד ב-1973) ג'ו תומאס (נהג מרוץ) (אנ') – נהג מרוצים אמריקאי (1890–1965) ג'ו תומאס (offensive tackle) (אנ') – שחקן פוטבול בקליבלנד בראונס (נולד ב-1984) ג'ו תומאס (wide receiver) (אנ') – שחקן פוטבול אמריקאי (נולד ב-1963) ג'ו תומאס (linebacker) (אנ') – שחקן פוטבול אמריקאי (נולד ב-1991) ג'ו תומאס (כדורסלן) (אנ') – כדורסלן אמריקאי (נולד ב-1948) ג'ו תומאס (אתלט) (אנ') – רץ ולשי (נולד ב-1988)
המיתולוגיה של ויליאם בלייק

ספרי הנבואה מאת המשורר, הצייר ואמן התחריטים האנגלי ויליאם בלייק, מכילים מיתולוגיה (מיתופואיה) בעלת עושר סמלים מקורי, אשר במסגרתה, בלייק התאמץ לשבץ את רעיונותיו הרוחניים והפוליטיים המהפכניים לכדי חיבור נבואה עבור העידן החדש. רצונו זה של בלייק, ליצור מחדש את היקום, הוא לב עבודתו והמאפיין המרכזי של נפשו כאמן. המיתוסים שלו מתארים לעיתים קרובות את המאבק בין הארה ואהבה חופשית מצד אחד, ומן העבר השני חינוך קפדני למוסריות. בין מקורות ההשראה של בלייק ניתן למנות את שתי יצירותיו הבולטות של המשורר האנגלי בן המאה ה-17, ג'ון מילטון: "גן העדן האבוד" ו"שיבה לגן העדן". מקורות השראה נוספים הם חזיונותיו של המיסטיקן והמדען השוודי עמנואל סוודנבורג וכתביו הקרובים ברוחם לקבלה, של המיסטיקן הגרמני יאקוב בוהם. חזונו של בלייק הלך צעד נוסף קדימה, בכך שבלייק לא רק שהרחיב את התנ"ך כמקור התגלות, אלא שאף להתעלות מעל החזון התנ"כי באמצעות שילוב התנ"ך עם פירושיו הייחודיים והאישיים לדרואידיות ולעבודת אלילים. התיאור הארוך ביותר של המיתוס המחזורי הפרטי הזה היה  גם היצירה הארוכה ביותר שלו, השיר "ואלה, או ארבע הזואות: מותו ומשפטו של אלביון, האדם הקדמון", שנכתב בסוף שנות ה-1790 אבל נותר  בכתב יד בזמן מותו. ביצירה זו, בלייק עוקב אחר נפילתו של אלביון, מי שהיה במקור כפול-ארבע אבל חילק את עצמיותו". נושא זה היה ונוסח מחדש מאוחר יותר באופן מוגדר יותר אך בהתייחסות לא ישירה, במסגרת יצירותיו האפיות הנבואיות האחרות, מילטון:שיר  ו ירושלים: האצלתו של הענק אלביון.  החלקים אשר להם מתחלק אלביון הם ארבע הזואות, או ארבעת היצורים: ת'רמאס: מייצג את האינסטינקט והכוח. אוריזן: סיבה, מסורת; אל אכזרי שמזכיר את הדמיורגוס הגנוסטי. לובה: אהבה, תשוקה, ותכונות רגשיות; דמות הדומה לזו של ישו, הידוע גם בשם אורק הניחן ביותר באופיו המרדני והאוהב.  אורת'ונה, הידוע גם בשם לוס: ההשראה והדמיון. הפנתיאון הבלייקיאני כולל גם האצלות נשיות אשר נפרדו מישות אחת זכרית, כמו שחווה הופרדה מאדם: אניון האימהית אשר האצלתה האנרגטית נובעת מת'רמאס. אהניה השמיימית אשר האצלתה האנרגטית נובעת מאוריזן. ואלה הפתיינית אשר האצלתה האנרגטית נובעת מלובה. אנית'ארמון בעלת החוש המוזיקלי, אשר האצלתה האנרגטית נובעת מלוס (אורת'ונה). נפילתו של אלביון, והתפצלותו לארבע הזואות ולהאצלותיהן  הן גם נושא מרכזי ביצירה  ירושלים: האצלתו של הענק אלביון. רינטרה מופיע לראשונה ב"נישואי העדן והשאול" כדמות מואנשת המסמלת זעם מהפכני. מאוחר יותר דמותו מקובצת יחד עם רוחות אחרות, מרדניות ברוחן, במסגרת היצירה החזון של בנותיו של אלביון: ברומיון החושקנית ובעלת הקול הגבוה. פלמברון "המתון ומעורר הרחמים", בנם של אנית'ארמון ולוס (מופיע גם במילטון).  ת'יאוטורמון הסוחר המעונה. המחקר על בלייק לא שיחזר  גרסה "משוכללת" של המיתוס שבלייק יצר. יש להתייחס לדמויות המיתולוגיות יותר כמו אל רפרטואר קבוצתי, קבוצה, המסוגלת להעלות לדרגת חזון את הרעיונות שלו (אשר השתנו, בתקופת זמן של מעל שני עשורים). מצד שני, השורשים הפסיכולוגיים של העבודה שלו כבר נחשפו, וכעת הם הרבה יותר נגישים (בליווי מחקר) ממה שהם היו לפני מאה שנה. אמריקה נבואה הוא גם אחד מ"ספרי הנבואה". כאן, "רכות נשמתה" של אמריקה מופיעה בתור הדמות אואות'ון.  יצירות אחרות המתייחסות לפנתיאון זה: אמריקה נבואה ספר יורייזן ספר לוס ספר אהניה חזיונות בנות אלביון Watershed Online Retrieved on 2008-08-29
איזבל אברהרט

איזבל וילהמין מארי אברהארט (באנגלית: Isabelle Wilhelmine Marie Eberhardt,‏ 17 בפברואר 1877 - 21 באוקטובר 1904) הייתה חוקרת וסופרת משווייץ. כנערה קיבלה חינוך ביתי מאביה. פרסמה סיפורים קצרים תחת שם עט גברי. התעניינה בצפון אפריקה, ונחשבת ככותבת בקיאה בנושא אף על פי שלמדה אותו רק דרך התכתבות. לאחר הזמנה מהצלם לואי דוד, אברהארט עברה לאלג'יריה במאי 1897. היא התלבשה כגבר, התאסלמה ואימצה את השם סי מחמוד סעדי. בגלל התנהגותה החריגה הייתה אברהארט מנודה בקרב המתיישבים האירופיים באלג'יריה והממשל הצרפתי. אברהארט התקבלה למסדר האיסלאמי קאדריה, ולכן הממשל הצרפתי חשד שהיא מרגלת או מסיתה. היא שרדה ניסיון התנקשות זמן קצר לאחר מכן. בשנת 1901 הממשל הצרפתי הורה לה לעזוב את אלג'יריה, אבל אישרו לה לחזור בשנה הבאה, אחרי שהתחתנה עם החייל האלג'ירי סלימאן איהנני. בעקבות חזרתה, אברהארט כתבה עבור עיתון שנערך על ידי ויקטור בארוקאן. בשנת 1904, בגיל 27, היא נהרגה בשיטפון ב- Aïn Sefra. בשנת 1906 בארוקאן התחיל לפרסם את יצירותיה, שזכו לשבחי הביקורת. לאחר מותה היא הפכה לסמל של שחרור מהשלטון הצרפתי, ומספר רחובות נקראו על שמה בביקאר ובאלג'יריה.  חייה היוו השראה למספר יצירות, ביניהן הסרט "איזבל אברהארט" (1991) והאופרה "שיר מתוך סערה: חייה ומותה של איזבל אברהארט" (2012). מדיה וקבצים בנושא איזבל אברהרט בוויקישיתוף תיאור חייה בגרמנית כתבי איזבל אברהרט בפרויקט גוטנברג (באנגלית)
ארכיון ויליאם בלייק

ארכיון ויליאם בלייק הוא פרויקט בתחום מדעי הרוח הדיגיטליים אשר נוצר לראשונה בשנת 1996. הפרויקט ממומן על ידי ספריית הקונגרס ונתמך על ידי אוניברסיטת קרוליינה הצפונית בצ'אפל היל, בין היתר. בהשראת ארכיון רוזטי, הארכיון מספק רפרודוקציות דיגיטליות של היצירות השונות של ויליאם בלייק, משורר, אמן וחרט בולט מהעידן הרומנטי, לצד הסברים, פרשנות מלומדת וחומרים הקשורים לבלייק. בתהליך ההוצאה לאור של שירתו, היה ויליאם בלייק יוצר שרטוטים מודפסים של כל איור לכל ספר, מדפיס את ספריו בשחור לבן, ואז צובע ביד את האיורים כחלק מהההדפסים. יתר על כן, רבות מיצירותיו עברו מספר מהדורות של הדפסה, כל אחת עם וריאציות ייחודיות בהדפסים ששימשו כדי להמחיש את השירים ואת השירים עצמם. בשל תהליך מורכב זה, ובשל האיכות של אמנותו, המשלבת ציור, חריטה ושירה, היו איוריו מבוקשים מאוד על ידי אספנים וחוקרים. הארכיון, כפרויקט במדעי הרוח הדיגיטליים, מספק עותקים דיגיטליים בעלי איכות גבוהה של התדפיסים המקוריים, ומעניק  לחוקרים וסטודנטים הזדמנות לראות את המורכבות של עבודותיו שפורסמו בו, אשר לעיתים קרובות לא היו זמינות להם באמצעות צפייה בספרים המודפסים של מוסדות הלימוד . הארכיון עבר ביקורת עמיתים על ידי האגודה לשפות מודרניות בשנת 2005. ב-2010 נסקר על ידי מרלו מאגר מולטימדיה וכלי הוראה של אוניברסיטת קליפורניה עבור למידה מקוונת (מרלו). מרלו המליץ בחום על השימוש בכלי ההוראה שבארכיון ושיבח את הגישה שהוא מספק אל מקורות ראשוניים; עם זאת, הוא ציין גם את הצורך שמחנכים ייצרו חומרי הדרכה בעצמם, סקר כיצד להשתמש באתר ואת הקלות שבה מישהו יכול ללכת בו לאיבוד. חוקרים גם כתבו מספר מאמרי דוגמה המדריכים איך להשתמש באתר הארכיון. Whitson, Roger and Jason Whittaker. William Blake and Digital Humanities:Collaboration, Participation, and Social Media. New York: Routledge, 2013. ISBN 978-0415-65618-4 מדיה וקבצים בנושא ארכיון ויליאם בלייק בוויקישיתוף אתר האינטרנט הרשמי של ארכיון ויליאם בלייק See for example Josephine A. McQuail "Using the William Blake Archive in Teaching Poetry" from MLA 2000 in Washington, D.C. or Daniel Cook "Teaching Romanticism VI: William Blake" on the Romantic Textualities blog. "The William Blake Archive Site Info". The William Blake Archive. 14 ביוני 2011. נבדק ב-19 במרץ 2013. {{cite web}}: (עזרה) Eaves, Morris (בדצמבר 1997). "Behind the Scenes at the William Blake Archive: Collaboration Takes More Than E-mail". Journal of Electronic Publishing. 3 (2). doi:10.3998/3336451.0003.202. {{cite journal}}: (עזרה) McQuail, Josephine A. "Using the William Blake Archive in Teaching Poetry". "World Wide Poetry on the Web" a MLA Poetry Division Panel. The Electronic Poetry Center at The University of Buffalo. נבדק ב-16 במרץ 2013. {{cite web}}: (עזרה) Viscomi, Joseph (בפברואר 2002). "Digital Facsimiles: Reading the William Blake Archive". Computers and the Humanities. 36 (1): 27–48. doi:10.1023/A:1013163229994. {{cite journal}}: (עזרה) English Editorial Board (25 נוב' 2010). "Peer Review:The William Blake Archive". נבדק ב-10 במרץ 2015. {{cite web}}: (עזרה)
הבחירות הכלליות בגרינלנד 1983

הבחירות הכלליות נערכו בגרינלנד באפריל 1983. סיומוט וסולידריות נותרו המפלגות הגדולות ביותר וזכו ב-12 מושבים כל אחת. 26 חברי הפרלמנט נבחרו בשיטה היחסית על פי מחוזות בחירה. ערך זה הוא קצרמר בנושא בחירות ובנושא גרינלנד. אתם מוזמנים לתרום לוויקיפדיה ולהרחיב אותו.